CELEX: 62013CA0383
Language: hr
Date: 2013-09-10 00:00:00
Title: Predmet C-383/13 PPU: Presuda Suda (drugo vijeće) od 10. rujna 2013. (zahtjev za prethodnu odluku Raad van State — Nizozemska) — M. G., N. R. protiv Staatssecretaris van Veiligheid en Justitie (Vize, azil, useljavanje i ostale politike koje se odnose na slobodno kretanje osoba — Politika useljavanja — Nedopušteno useljavanje i nezakoniti boravak — Repatrijacija osoba s nezakonitim boravkom — Direktiva 2008/115/EZ — Vraćanje državljana trećih zemalja s nezakonitim boravkom — Postupak udaljavanja — Mjera zadržavanja — Produljenje zadržavanja — Članak 15. stavci 2. i 6. — Prava na obranu — Pravo na saslušanje — Povreda — Posljedice)

9.11.2013   
            
            
               HR
            
            
               Službeni list Europske unije
            
            
               C 325/7
            
         Presuda Suda (drugo vijeće) od 10. rujna 2013. (zahtjev za prethodnu odluku Raad van State — Nizozemska) — M. G., N. R. protiv Staatssecretaris van Veiligheid en Justitie
   (Predmet C-383/13 PPU) (1)
   
   (Vize, azil, useljavanje i ostale politike koje se odnose na slobodno kretanje osoba - Politika useljavanja - Nedopušteno useljavanje i nezakoniti boravak - Repatrijacija osoba s nezakonitim boravkom - Direktiva 2008/115/EZ - Vraćanje državljana trećih zemalja s nezakonitim boravkom - Postupak udaljavanja - Mjera zadržavanja - Produljenje zadržavanja - Članak 15. stavci 2. i 6. - Prava na obranu - Pravo na saslušanje - Povreda - Posljedice)
   2013/C 325/11
   Jezik postupka: nizozemski
   
      Sud koji je uputio zahtjev
   
   Raad van State
   
      Stranke u glavnom postupku
   
   
      Tužitelji: M. G., N. R.
   
      Tuženik: Staatssecretaris van Veiligheid en Justitie
   
      Predmet
   
   Zahtjev za prethodnu odluku — Raad van State — Tumačenje članka 41. stavka 2. Povelje o temeljnim pravima Europske unije (SL 2000, C 364, str. 1.) i članka 15. stavka 6. Direktive 2008/115/EZ Europskog parlamenta i Vijeća od 16. prosinca 2008. o zajedničkim standardima i postupcima država članica za vraćanje državljana trećih zemalja s nezakonitim boravkom (SL L 348, str. 98) (SL, posebno izdanje na hrvatskom jeziku, poglavlje 19., svezak 8., str. 188.) — Mjere zadržavanja — Produljenje — Nedostatak suradnje konkretnog državljanina u okviru postupka udaljavanja — Povreda prava na obranu — Povreda prava svake osobe na saslušanje prije poduzimanja pojedinačne mjere koja na nju nepovoljno utječe
   
      Izreka
   
   Pravo Unije, osobito članak 15. stavci 2. i 6. Direktive 2008/115/EZ Europskog parlamenta i Vijeća od 16. prosinca 2008. o zajedničkim standardima i postupcima država članica za vraćanje državljana trećih zemalja s nezakonitim boravkom, treba tumačiti na način da, kada je u okviru upravnog postupka odlučeno o produljenju mjere zadržavanja uz nepriznavanje prava na saslušanje, nacionalni sudac koji ocjenjuje zakonitost te odluke ne može odobriti ukidanje mjere zadržavanja osim ako smatra, s obzirom na sve činjenične i pravne okolnosti svakog konkretnog slučaja, da je takva povreda u suštini onemogućila dotičnoj osobi da učinkovitije iznese svoju obranu, utoliko što je taj upravni postupak mogao dovesti do drukčijeg rezultata.
   
      (1)  SL C 260, 7.9.2013.